Τι 'ναι αυτό που το λένε αγάπη

Το «Τι 'ναι αυτό που το λένε αγάπη» είναι ελληνικό τραγούδι της δεκαετίας του '50, σε στίχους της Δανάης Στρατηγοπούλου και Γιάννη Φερμάνογλου και μουσική του συνθέτη Τάκη Μωράκη, το οποίο γνώρισε διεθνή επιτυχία.

 Πρώτη Κυκλοφορία 
Πρώτη φορά ηχογραφήθηκε το 1955 και κυκλοφόρησε σε δισκάκι βινυλίου 45 στροφών, από την ελληνική δισκογραφική εταιρεία ‘His Master’s Voice’.

Στην πρώτη αυτή εκτέλεση, η ερμηνεία ήταν της Ελληνίδας τραγουδίστριας Καίτης Ντένις.

 Οι Στίχοι 
Στη δισκογραφία, ως επί το πλείστον, αναφέρεται ως στιχουργός ο Γιάννης Φερμάνογλου. Αλλού αναφέρονται ως στιχουργοί, μαζί, η Δανάη Στρατηγοπούλου και ο Γιάννης Φερμάνογλου. Στην πραγματικότητα όμως οι στίχοι είναι της Δανάης Στρατηγοπούλου. Σύμφωνα με δημόσια δήλωσή της, στην εκπομπή ‘Ιχνηλάτες’ της ΕΡΤ το 2003 (συγκεκριμένα στο 36:55’ του σχετικού βίντεο), η Στρατηγοπούλου δώρισε τους στίχους στον Φερμάνογλου, ο οποίος ήταν δημοσιογράφος και της έκανε μικρές εξυπηρετήσεις στην εφημερίδα που εργαζόταν, με αντάλλαγμα τα τραγούδια της. Το συγκεκριμένο, ήταν το 31ο τραγούδι που είχε δώσει στον Φερμάνογλου η λογοτέχνις.

Η Στρατηγοπούλου εισάγει στο τραγούδι τη δίστιχη στροφή:

Ποτέ ποτέ κανένα στόμα 
δεν το `βρε και δεν το `πε ακόμα

που έχει 'αντιγράψει', όπως η ίδια λέει στην τηλεοπτική συνέντευξή της στην ΕΡΤ, από το ποίημα ‘Οι μοιραίοι’ του Κώστα Βάρναλη, ο οποίος υπήρξε φίλος του πατέρα της.

 Στον κινηματογράφο 
Το τραγούδι «Τι 'ναι αυτό που το λένε αγάπη» ακούγεται κατά τη διάρκεια της υποβρύχιας σεκάνς στην αμερικανική ρομαντική περιπέτεια Το παιδί και το δελφίνι του 1957 σκηνοθεσίας Ζαν Νεγκουλεσκό, ενώ ακούγεται και σε μια άλλη εκτέλεση με τον Τώνη Μαρούδα και την πρωταγωνίστρια της ταινίας, Σοφία Λόρεν. Αυτό το ντουέτο περιέχεται και στο σάουντρακ της ταινίας Ο αστακός (2015) του Γιώργου Λάνθιμου.

 Άλλες Εκτελέσεις 
ΚΑΛΛΙΤΕΧΝΗΣΠΛΗΡΟΦΟΡΙΕΣΤώνης Μαρούδας1956Σοφία Λόρεν & Τώνης Μαρούδας
Τζούλι Λόντον1957στην ταινία Το παιδί και το δελφίνιΕύα Στυλιανοπούλου1959# Α1, Vinyl, 7", 45 RPM, EPΧάρις ΑλεξίουΑλέκα Κανελλίδου1982# Β11, Vinyl, LP, Album 'Αναμνήσεις'Γιάννης Πάριος1988# C6, 2 × Vinyl, LP, Gatefold, Album Τα Ερωτικά Του 50Νάντια ΚωνσταντοπούλουΔήμητρα Γαλάνη & Τάνια ΤσανακλίδουΑλέξια1993# Α2, 2 × Vinyl, LP, Album Η Αλέξια Ερμηνεύει Τα ΚλασικάΚώστας Χατζής1995# 16 στο άλμπουμ Τα Ερωτικά Του '50Πασχάλης1999Ανδριάνα Μπάμπαλη2009# 10 στο άλμπουμ The Rose TattooΦλέρυ Νταντωνάκη2009# 01 στο άλμπουμ Μια Φωνή, Ένας Μύθος

 Μεταφράσεις 
Το τραγούδι έχει μεταφραστεί σε πολλές γλώσσες  και ενδεικτικά:
ΓΛΩΣΣΑΤΙΤΛΟΣ ΣΤΗ ΓΛΩΣΣΑ ΑΝΑΦΟΡΑΣΧΩΡΑΠΗΓΗΑγγλικάBoy on a Dolphinχωρίς-πλαίσιο|40x40εσΓαλλικάQu'est-ce donc que l'amourχωρίς-πλαίσιο|40x40εσΙσπανικάQué es esto que llaman amorχωρίς-πλαίσιο|40x40εσΓερμανικάWas ist das, was man Liebe nenntχωρίς-πλαίσιο|40x40εσΣουηδικάVad är det som kallas kärlekχωρίς-πλαίσιο|40x40εσΦινλανδικάMitä on tuo jota sanotaan rakkaudeksiχωρίς-πλαίσιο|40x40εσΣερβι­κάШта је то што се зове љубавχωρίς-πλαίσιο|40x40εσ

 Παραπομπές 

 Πηγές 
 «Τι 'ναι αυτό που το λένε αγάπη» στη Discogs

Κατηγορία:Ελληνικά τραγούδια
Κατηγορία:Ελληνική δισκογραφία
Κατηγορία:Τραγούδια του 1955
Κατηγορία:Singles του 1955
Κατηγορία:Singles (ντεμπούτο)